CELEX: 52022PC0169
Language: hu
Date: 2022-04-20
Title: Javaslat A TANÁCS HATÁROZATA az Európai Unió által az EGT Vegyes Bizottságban az EGT-megállapodás I. mellékletének (Állat- és növényegészségügyi kérdések) módosításával kapcsolatban képviselendő álláspontról

EURÓPAI BIZOTTSÁG
            Brüsszel, 2022.4.20.
            COM(2022) 169 final
            2022/0113(NLE)
            
            Javaslat
            A TANÁCS HATÁROZATA
            az Európai Unió által az EGT Vegyes Bizottságban az EGT-megállapodás I. mellékletének (Állat- és növényegészségügyi kérdések) módosításával kapcsolatban képviselendő álláspontról 
            (EGT-vonatkozású szöveg)
            
               
         
         
            
               INDOKOLÁS
            
            
               1.A javaslat tárgya
            
            
               E javaslat tárgya az Unió által az EGT Vegyes Bizottságban az EGT-megállapodás I. mellékletének (Állat- és növényegészségügyi kérdések) módosításáról szóló vegyes bizottsági határozat tervezett elfogadásával kapcsolatban képviselendő álláspont meghatározásáról szóló határozat.
            
            
               2.A javaslat háttere
            
            
               2.1.Az EGT-megállapodás
            
            
               Az Európai Gazdasági Térségről szóló megállapodás (a továbbiakban: az EGT-megállapodás) egyenlő jogokat és kötelezettségeket biztosít a belső piacon az EGT polgárai és gazdasági szereplői részére. A megállapodás értelmében a négy alapszabadságra vonatkozó uniós jogszabályokat a 30 EGT-tagország mindegyikében, vagyis az uniós tagállamokban, Norvégiában, Izlandon és Liechtensteinben alkalmazni kell. Ezenfelül az EGT-megállapodás olyan fontos területeken való együttműködésre is kiterjed, mint a kutatás és fejlesztés, az oktatás, a szociálpolitika, a környezetvédelem, a fogyasztóvédelem, a turizmus és a kultúra, amelyek együttesen „kísérő és horizontális politikák” néven ismeretesek. A megállapodás 1994. január 1-jén hatályba lépett. Az Európai Unió a tagállamaival együtt a megállapodás részes fele.
            
            
               2.2.Az EGT Vegyes Bizottság
            
            
               Az EGT-megállapodás kezeléséért az EGT Vegyes Bizottság felelős. Az EGT Vegyes Bizottság az EGT-megállapodásban foglaltak érvényesülésével kapcsolatos véleménycsere fóruma. Határozatait konszenzussal hozza meg, és azok a felekre nézve kötelező érvényűek. Az EU részéről az EGT-ügyek koordinációja az Európai Bizottság Főtitkárságának feladata. 
            
            
               2.3.Az EGT Vegyes Bizottság tervezett jogi aktusa
            
            
               Az EGT Vegyes Bizottság az EGT-megállapodás I. mellékletének (Állat- és növényegészségügyi kérdések) módosításáról szóló EGT vegyes bizottsági határozatot (a továbbiakban: a tervezett jogi aktus) tervezi elfogadni.
            
            
               A tervezett jogi aktus célja az élelmiszerek és a takarmányok biztonságára vonatkozó általános válságkezelési terv létrehozásáról szóló (EU) 2019/300 bizottsági végrehajtási határozatnak
                  1
                az EGT-megállapodásba való belefoglalása.
            
            
               Az EGT-megállapodás 103. és 104. cikkének megfelelően a tervezett jogi aktus kötelező érvényű lesz a felekre nézve. 
            
            
               3.Az Unió által képviselendő álláspont
            
            
               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. Az elfogadott álláspontot a lehető leghamarabb elő kell terjeszteni az EGT Vegyes Bizottságban.
            
            
               Az EGT Vegyes Bizottság mellékelt határozata az EGT-tag EFTA-államok számára egy uniós irányító szerv munkájában való részvételre irányuló jogokat vezet be, ami túlmutat a 2894/94/EK tanácsi rendelet értelmében vett egyszerű technikai kiigazításon. Az Unió álláspontját ennélfogva a Tanács alakítja ki.
            
            
               4.Jogalap
            
            
               4.1.Eljárási jogalap
            
            
               4.1.1.Általános elvek
            
            
               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
         
         
            
               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  2
               .
            
            
               4.1.2.A jelen esetre történő alkalmazás
            
            
               Az EGT Vegyes Bizottságot megállapodás, nevezetesen az EGT-megállapodás hozta létre. Az EGT Vegyes Bizottság által elfogadandó jogi aktus joghatással bíró jogi aktus. Az EGT-megállapodás 103. és 104. cikkének megfelelően a tervezett jogi aktus a nemzetközi jog szerint kötelező érvényű lesz. 
            
            
               A tervezett jogi aktus nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése, összefüggésben az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.
            
            
               4.2.Anyagi jogalap
            
            
               4.2.1.Általános elvek
            
            
               A 2894/94/EK tanácsi rendelet 1. cikkének (3) bekezdésével összefüggésben értelmezett EUMSZ 218. cikk (9) bekezdése szerinti határozat anyagi jogalapja elsősorban az EGT-megállapodásba belefoglalandó uniós jogi aktusok anyagi jogalapjától függ. 
            
            
               Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               4.2.2.A jelen esetre történő alkalmazás
            
            
               A tervezett jogi aktus elsődleges célkitűzése és tartalma az élelmiszer-biztonsággal kapcsolatos. Ezért a javasolt határozat anyagi jogalapja az Európai Unió működéséről szóló szerződés 114. cikke.
            
            
               4.3.Következtetés
            
            
               A javasolt határozat jogalapja ezért az EUMSZ 114. cikke, összefüggésben az EUMSZ 218. cikkének (9) bekezdésével és az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.
            
            
               5.A tervezett jogi aktus kihirdetése
            
            
               Mivel az EGT Vegyes Bizottság jogi aktusa módosítani fogja az EGT-megállapodás I. mellékletét (Állat- és növényegészségügyi kérdések), elfogadását követően helyénvaló kihirdetni azt az Európai Unió Hivatalos Lapjában.
            
            
            
            
               2022/0113 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió által az EGT Vegyes Bizottságban az EGT-megállapodás I. mellékletének (Állat- és növényegészségügyi kérdések) módosításával kapcsolatban képviselendő álláspontról 
                  
               
         
         
            
               (EGT-vonatkozású szöveg)
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (9) bekezdésével,
            
            
               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére, 
            
            
               tekintettel az Európai Bizottság javaslatára,
            
            
               mivel:
            
            
               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett. 
            
            
               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás I. mellékletének módosításáról, amely az állat- és növényegészségügyi kérdésekre vonatkozó rendelkezéseket tartalmaz.
            
            
               (3)A 2019. február 19-i (EU) 2019/300 bizottsági végrehajtási határozatot
                  5
                bele kell foglalni az EGT-megállapodásba.
            
            
               (4)Az EGT-megállapodás I. mellékletét (Állat- és növényegészségügyi kérdések) ennek megfelelően módosítani kell.
            
            
               (5)Az Unió által az EGT Vegyes Bizottságban képviselendő álláspontnak ezért az e határozat mellékletében foglalt EGT vegyes bizottsági határozattervezeten kell alapulnia,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT Vegyes Bizottságban az Unió által az EGT-megállapodás I. mellékletének (Állat- és növényegészségügyi kérdések) módosításával kapcsolatban képviselendő álláspont az EGT Vegyes Bizottság e határozathoz csatolt határozattervezetén alapul.
            
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Bizottság (EU) 2019/300 végrehajtási határozata (2019. február 19.) az élelmiszerek és a takarmányok biztonságára vonatkozó általános válságkezelési terv létrehozásáról (HL L 50., 2019.2.21., 55. o.).
               
               
                  
                     (2)
                  
                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont. 
               
               
                  
                     (3)
                  
                        HL L 305., 1994.11.30., 6. o.
               
               
                  
                     (4)
                  
                        HL L 1., 1994.1.3., 3. o. 
               
               
                  
                     (5)
                  
                        A Bizottság (EU) 2019/300 végrehajtási határozata (2019. február 19.) az élelmiszerek és a takarmányok biztonságára vonatkozó általános válságkezelési terv létrehozásáról (HL L 50., 2019.2.21., 55. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2022.4.20.
            COM(2022) 169 final
            
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az EGT Vegyes Bizottságban az EGT-megállapodás I. mellékletének (Állat- és növényegészségügyi kérdések) módosításával kapcsolatban képviselendő álláspontról
            
               
         
         
            
               MELLÉKLET 
            
            
               AZ EGT VEGYES BIZOTTSÁG
            
            
               [...] HATÁROZATTERVEZETE
            
            
               [...]
            
            
               az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról
            
            
               AZ EGT VEGYES BIZOTTSÁG,
            
            
               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
            
            
               mivel:
            
            
               (1)Az élelmiszerek és a takarmányok biztonságára vonatkozó általános válságkezelési terv létrehozásáról szóló, 2019. február 19-i (EU) 2019/300 bizottsági végrehajtási határozatot
                  1
                bele kell foglalni az EGT-megállapodásba.
            
            
               (2)Az (EU) 2019/300 végrehajtási határozat hatályon kívül helyezi az EGT-megállapodásba foglalt 2004/478/EK bizottsági határozatot, amelyet következésképpen el kell hagyni az EGT-megállapodásból.
            
            
               (3)Ez a határozat az állategészségügyi kérdéseket és takarmányokat érintő jogszabályokra vonatkozik. Az EGT-megállapodás I. mellékletének a szektorális kiigazítások részében leírtak alapján az állategészségügyi kérdéseket és takarmányokat érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
            
               (4)Az EGT-megállapodás I. mellékletét ezért ennek megfelelően módosítani kell,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT-megállapodás I. melléklete a következőképpen módosul:
            
            
               1.Az I. fejezet 7.2. része az 59. pont (2013/503/EU bizottsági végrehajtási határozat) után a következő szöveggel egészül ki:
            
            
               „60.32019 D 0300: A Bizottság (EU) 2019/300 végrehajtási határozata (2019. február 19.) az élelmiszerek és a takarmányok biztonságára vonatkozó általános válságkezelési terv létrehozásáról (HL L 50., 2019.2.21., 55. o.).
            
            
               A határozat rendelkezéseit e megállapodás alkalmazásában a következő kiigazítással kell értelmezni:
            
            
               Amennyiben a Bizottság megállapítja, hogy olyan, a 178/2002/EK rendelet 56. cikkének (1) bekezdésében említett helyzet áll fenn, amelyben egy EFTA-állam közvetlenül érintett, és a 178/2002/EK rendelet 56. cikkének (2) bekezdésével összhangban válságkezelő egységet hoz létre, a közvetlenül érintett EFTA-állam által kijelölt válságkoordinátor(ok), valamint az EFTA Felügyeleti Hatóság által kijelölt válságkoordinátor részt vesznek a válságkezelő egység munkájában.”
            
         
         
            
               2.A II. fejezet a 47a. pont (16/2011/EU bizottsági rendelet) után a következő szöveggel egészül ki:
            
            
               „47b.  32019 D 0300: A Bizottság (EU) 2019/300 végrehajtási határozata (2019. február 19.) az élelmiszerek és a takarmányok biztonságára vonatkozó általános válságkezelési terv létrehozásáról (HL L 50., 2019.2.21., 55. o.).
            
            
               A határozat rendelkezéseit e megállapodás alkalmazásában a következő kiigazítással kell értelmezni:
            
            
               Amennyiben a Bizottság megállapítja, hogy olyan, a 178/2002/EK rendelet 56. cikkének (1) bekezdésében említett helyzet áll fenn, amelyben egy EFTA-állam közvetlenül érintett, és a 178/2002/EK rendelet 56. cikkének (2) bekezdésével összhangban válságkezelő egységet hoz létre, a közvetlenül érintett EFTA-állam által kijelölt válságkoordinátor(ok), valamint az EFTA Felügyeleti Hatóság által kijelölt válságkoordinátor részt vesznek a válságkezelő egység munkájában.”
            
            
               3.Az I. fejezet 7.2. része 31. pontjának (2004/478/EK bizottsági határozat) és a II. fejezet 43. pontjának (2004/478/EK bizottsági határozat) szövegét el kell hagyni.
            
            
               2. cikk
            
            
               Az (EU) 2019/300 végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
            
            
               3. cikk
            
            
               Ez a határozat [...]-án/-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették
                  2*.
            
            
               4. cikk
            
            
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
            
            
               Kelt Brüsszelben, […]-án/-én.
            
            
                  az EGT Vegyes Bizottság részéről
            
            
                  az elnök
            
            
                  […]
            
            
                  az EGT Vegyes Bizottság
            
            
                  titkárai
            
            
                  
                     
                     
                     
                     
                     […]
            
         
         
            
                  
                     (1)
                  
                        HL L 50., 2019.2.21., 55. o.
               
               
                  
                     (2)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]